runetrust/blame-folketinget-dk huggingface dataset:
Morten Bødskov (S), 2009-09-08:
Og lad mig sige det, så det ikke kan misforstås: Vi mener ikke, at de, der har de hårdeste job, og som har svedt, slidt og slæbt længst, skal betale for de enorme skattelettelser, som regeringen og Dansk Folkeparti har givet de mest velstående i vores samfund.
Margrethe Vestager (RV), 2010-06-22:
Når fru Line Barfod stiller spørgsmålet, som fru Line Barfod ganske rigtig også har stillet andre ordførere, ser jeg sådan et dagpengesystem, som fungerer, af en uendelig kø af arbejdsløse, som så bliver kaldt frem efter nummer og får tildelt et arbejde.
Per Larsen (KF), 2024-10-11:
Så har vi jo også syntes, at det ville være rigtig godt og hensigtsmæssigt at indføre en elektronisk aldersverificering, sådan at de kassemedarbejdere, der skal sidde og føre kontrol med, hvad det er, der kommer igennem kassen, også har en reel mulighed for at kunne sikre, at der ikke er nogen, som kommer til at købe noget, som de ikke er gamle nok til.
Gudrun Laub (V), 2003-12-05:
dér, hvor jeg siger, at Socialdemokraterne er ved at bevæge sig ud på kanten af grundloven, er, hvis de vil pille ved folketingsmedlemmers grundlovsfæstede ret til at stille op og blive valgt og derefter blive siddende, indtil en eventuel afgørelse om valgbarhed gør det udelukket.
Pernille Vigsø Bagge (SF), 2005-05-24:
Men når der så sammenlignes med f.eks. Sverige, hvor der jo i mange år har været en obligatorisk og gratis – som de kalder det, men der sætter jeg nu spørgsmålstegn ved, om det er den rigtige betegnelse – madordning på skolerne i mange år, må jeg gøre fru Pernille Vigsø Bagge opmærksom på, at den problemstilling med en stigende kurve af overvægtige børn og unge er helt den samme i Sverige som i Danmark.
Peter Kofod (DF), 2023-05-03:
Så jeg forstår ikke, at den socialdemokratiske ordfører ikke tager det her lidt mere positivt ned og stemmer for forslaget og selvfølgelig siger, at man gerne sammen med Dansk Folkeparti og andre vil arbejde for at sikre, at der kan komme bedre forhold på det her område for folk, der går på arbejde og har brug for en god bil at køre i.
Henrik Sass Larsen (S), 2007-05-23:
Der er altså, om jeg så må sige, skikkelige mennesker, som aldeles ikke er islamister, som er demokrater, men som har en privat overbevisning, en tro, som bærer tørklædet, og som ikke har nogen som helst tanker om at tilslutte sig radikale kredse hverken det ene, det andet eller det tredje sted.
Morten Østergaard (RV), 2009-02-19:
Nej, det her er et led i en udmøntning af Det Radikale Venstres sociale 2015-plan, og den plan sigter altså, når det kommer til de kriminelle, mod at halvere tilbagefaldet til kriminalitet, sikre, at der bliver gjort en massiv indsats for de indsatte, mens de er i fængslerne, herunder med særlig fokus på uddannelse, og sikre, at når man kommer ud, kommer man tilbage og bliver bidragende samfundsborger med et arbejde og ikke tilbage i den kriminelle løbebane.
Elisabeth Geday (RV), 2007-01-11:
Så snart vi har det fornødne flertal i Folketinget – jeg går jo stadig med et lille håb om på et tidspunkt at kunne overbevise Dansk Folkeparti om, at det er socialt uansvarligt at fastholde kontanthjælpsloftet – er der ikke andet for, end at vi så må få det her gennemført.
Svend Auken (S), 2001-03-29:
Man skal ikke tro, at jeg tager det let, når partier herfra kritiserer, men det har været min bestræbelse at administrere ligeligt over hele landet og administrere med respekt for de lokale ønsker osv. Dér har jeg jo glædet mig over også i den almindelige offentlighed - og det vil jeg gerne have skal stå tilbage efter denne her debat - at der er et stort og voksende flertal i Folketinget bag planlovens detailhandelsbestemmelser, et stort og voksende flertal bag planlovens bestemmelser.
Frank Aaen (EL), 2005-03-10:
Jeg skal takke ministeren for at citere fuldstændigt og ikke kun udvalgt, sådan at vi kan få med, at det er »så vidt muligt«, og bede ministeren om at bekræfte det svar, der blev givet til hr. Keld Albrechtsen, nemlig at det er regeringens politik, at boligsøgende, der er blevet afvist fra en bolig, de havde ret til, ikke skal have et retskrav på en bestemt type bolig inden for et bestemt tidsrum.
Mai Henriksen (KF), 2012-05-15:
Jeg må også spørge lidt ind til det, for hvis man virkelig er så optaget af de her menneskers kår og virkelig gerne vil give dem en vej ind til uddannelse, hvorfor har Enhedslisten så ikke sat sig sammen med en række andre partier og sagt: Vi venter med at udskyde den her revision og tager revisionen med det samme, sådan at vi kan få rettet op på nogle af de problemer, der netop er med uddannelsen i dag?
Ida Auken (RV), 2014-10-23:
Derfor har regeringen lavet et meget stort arbejde på den måde, vi nu arbejder, og det er ved netop at inddrage samfundet og aktørerne og dem, der ved noget om det, for at få diskuteret med dem, hvordan vi kan få skabt danske arbejdspladser og indtægter til vores velfærdssamfund ved at lave en endnu bedre turismeindsats.
Margrethe Vestager (RV), 2001-12-11:
Men forudsætningen for dét er bl.a. stadig bedre grunduddannelse, jf. reformen af SOSU-området, som træder i kraft ved årsskiftet, fortsat efteruddannelse, arbejde med forbedring af arbejdsmiljøet og naturligvis en konkret og direkte ledelse i den enkelte kommune.
Lene Hansen (S), 2006-02-03:
Vores håb er, at vi med denne ordning kan være med til at give borgerne i disse grupper en bedre mulighed for at opbygge og fastholde kontakten til omverdenen ud fra egne ønsker og behov og dermed gøre dem i stand til at gøre brug af samfundets muligheder og øvrige etablerede tilbud.
Julie Skovsby (S), 2014-05-28:
Det er, hvad vi også hørte ministeren henvise til, at Sundhedsstyrelsen peger på, at de udgifter på 1,6 mio. kr., som man har i forhold til import af stamceller, ikke helt er i balance med de 5 mio. kr., som det skønnes at en stamcellebank vil koste.
Villy Søvndal (SF), 2004-04-20:
Jeg vil godt sige til fru Charlotte Dyremose, at jeg slet ikke kan forestille mig, at Det Konservative Folkeparti slipper helskindet fra det efter at have rejst så mange forventninger, men når pakken så kommer til sommer, bakker man baglæns med en melding om, at det bliver så desværre alligevel ikke til noget, for man kunne ikke finde pengene og alt det der.
Helge Adam Møller (KF), 2004-11-18:
Jeg tror godt, vi kan stryge de 0-, 1-, 2-, 3-, 4-, 5-, 6-årige og også de fleste 7-, 8-, 9-årige, men der er jo, ved vi, en del af dem, der udvikler en kriminalitet, når de er 15-16 år.
Pernille Skipper (EL), 2016-05-24:
Det kan være på det socialpolitiske område, det kan være på skatteområdet og mange andre områder, hvor retssikkerheden spiller en helt central rolle, og hvor den nok ikke får lige så meget opmærksomhed, som den burde få, og som vi burde give den, når vi som retsordførere behandler lovforslag.
Mette Frederiksen (S), 2009-04-16:
Hvis man lægger sammen, hvor lang tid fru Pia Kjærsgaard har brugt på at tale om taktik og om, hvordan Christiansborg skal arbejde og ikke arbejde – hun har fyldt en masse ord ud over Folketingssalen – og hvor lidt tid hun har brugt på at tale om konkret politik, vil jeg sige, at det er en bemærkelsesværdig prioritering.
Villy Søvndal (SF), 1998-06-02:
I virkeligheden synes jeg, at fru Kirsten Jacobsen ud fra enhver analyse må være SF utrolig meget taknemlig, for det, som vi vurderede dengang - det at indføre det for de under 67-årige ville med sikkerhed betyde, at det så også kom for de over 67-årige - er jo det, der bliver tilfældet nu.
Trine Mach (SF), 2015-05-19:
Nu er det vel også sådan, at ud over at kunne lide mennesker og børn kan vi også alle sammen godt lide dyr, men jeg er lidt interesseret i at høre ordføreren fortælle, hvordan man gerne vil gøre nogle af de her ting, når man abonnerer på en nulvæksttilgang til, hvordan den offentlige sektor skal skrues sammen, og hvordan dens økonomiske ramme skal være.
Svend Erik Hovmand (V), 1998-06-23:
Jeg nævner det, fordi vi jo for et års tid siden havde en anden debat her i Tinget, hvor statsministeren lagde meget vægt på at lytte til vores ønsker om at begrænse de administrative byrder og var med til at stemme for et dagsordensforslag, hvoraf fremgik, at der fra folketingsårets begyndelse, altså det folketingsår, vi er i nu, ikke måtte fremsættes lovforslag i dette Ting, uden at de på forhånd var testet med henblik på de administrative byrder for virksomhederne.
Ole Sohn (SF), 2003-03-19:
Men det argument bliver altså unægtelig noget vanskeligt at forklare de titusindvis af palæstinensere, som lever i flygtningelejrene, for det er jo faktisk mere end 30 år siden, at Israel af FN med resolution 242 fik besked på at rømme besatte områder, men intet er sket. Hvordan skal statsministeren eller udenrigsministeren forklare denne forskel?
Nick Zimmermann (DF), 2023-01-11:
Det svar er jeg noget overrasket over; det må jeg være helt ærlig at erkende: at ministeren mener, at det her er en kommunal udfordring, når der altså kører flere biler på Randersbro, end der gør på Storebæltsbroen, og at ministeren samtidig nævner sin partifælle ved navn, så jeg næsten kan forstå, at ministeren godt ved, hvem der er tale om, og så siger, at det bare er noget, der bliver sagt i en valgkamp.
Mette Frederiksen (S), 2004-03-16:
Det er supervigtigt, at vi også i folketingssammenhæng bliver ved med at diskutere, hvordan både dansk kunst og dansk kultur, som ikke altid nødvendigvis er det samme, får de allerallerbedste udviklingsmuligheder. Jeg vil selvfølgelig især takke de partier, som har vist sympati for både forslaget som helhed og den grundtanke, der ligger bag, nemlig at vi bliver nødt til at tage et politisk ansvar, også for de mere komplicerede dele af dansk kulturpolitik. Vores udgangspunkt er, at Danmark er et lille sprogområde og et lille land.
Eyvind Vesselbo (V), 2003-03-12:
Det er den, vi diskuterer nu, og det er klart, at den strategi, der skal være efter 2012, jo må være baseret på den udvikling og den indsats, der har været foretaget med fleksible mekanismer, med indenlandske mekanismer i perioden fra nu af og frem til 2012.
Morten Messerschmidt (DF), 2007-02-09:
Men der er et enkelt område, som jeg synes ordføreren forbigik lidt, nemlig det forhold, at vi jo i dag nærmest har et monopol på oplysningen, altså det, at man ringer 118 for at få et nummer eller et navn oplyst, og der kunne jeg egentlig godt tænke mig at vide, om ikke ordføreren kunne være mere åben over for, at også det område kunne blive givet frit på markedet, så andre aktører og producenter kunne komme ind der.
Anders Fogh Rasmussen (V), 2004-12-08:
Vi behøver altså ikke nogen fattigdomsgrænse for at beskytte nogen, for regeringens politik er at hjælpe de mest udsatte grupper i vores samfund, og derfor er der sat målrettet ind over for de allersvageste grupper med foreløbig omkring 5 mia. kr. i den tid, vi har været i regering.
Bent Bøgsted (DF), 2012-12-17:
Og så er det, vi siger, at som tiden er nu og med de udsigter, der er til, at der er rigtig mange, der på trods af de pakker, som regeringen er kommet med, og som Dansk Folkeparti har stemt ja til, ser ud til at være udfaldstruede, så synes vi, det er på sin plads at forlænge med yderligere ½ år.
Bjørn Brandenborg (S), 2021-04-28:
Som en forsøgsordning har erhvervsakademier, professionshøjskoler og maritime uddannelsesinstitutioner siden 2017 haft mulighed for at etablere uddannelsesinstitutioner, som giver de studerende mulighed for at gennemføre en del af en uddannelse i en anden by end der, hvor uddannelsen normalt udbydes.
Holger K. Nielsen (SF), 2013-12-06:
Med hensyn til det med, at det er grundlovsstridigt, og det har hr. Ole Birk Olesen jo tidligere fremført, vil jeg sige, at hvis han mener det, synes jeg da, han skulle starte en kommissionsundersøgelse og en rigsretssag imod forskellige skatteministre, der gennem årene har brudt grundloven, fordi de har opkrævet ejendomsskatter.
Karsten Hønge (SF), 2021-05-18:
Vi har diskuteret det flere gange, også med vores færøske kolleger, og for det meste har det jo gået ud på at kigge i bakspejlet og kigge på de sidste 7 års trakasserier og forbitrelse over, hvorfor det gik så galt i forhold til EU, og hvorfor man så bliver nødt til at sælge til Rusland.
Ole Sohn (SF), 2002-05-14:
Jeg vil gerne sige til ministeren, at jeg er helt på det rene med, at ministeren er forpligtet til at fremsætte et lovforslag på baggrund af det forlig, der ligger, og var det modsatte tilfældet, så kunne forligskredsen berettiget kritisere ministeren. Mit ærinde er sådan set blot at få frem, hvori det geniale består.
Rasmus Helveg Petersen (RV), 2015-03-24:
Så derfor vil jeg gerne takke de ordførere, der har meddelt deres støtte, og meddele de ordførere, der ikke har tænkt sig at støtte det her, at det naturligvis er beklageligt, og at det ikke bare er for sjov, at vi har den her, og at jeg derfor er glad for i hvert fald at have støtte fra et flertal af Folketingets partier.
Rosa Eriksen (M), 2023-11-28:
Vi bliver nødt til at kigge på, hvordan vi har indrettet os, og igen vil jeg sige: Ja, medarbejderne løber for stærkt, og det gør de selvfølgelig, når de skal stå fire fagpersoner i samme hjem hos den samme borger i stedet for at være i de her faste teams, hvor de netop, som ordføreren også talte om, kender borgeren og også kan sørge for, at borgeren får den allerhøjeste livskvalitet.
Steen Gade (SF), 1997-11-27:
Forslag til vedtagelse »Folketinget opfordrer regeringen til at arbejde for, - at EU i Kyoto insisterer på en juridisk bindende protokol med reelle reduktioner i de industrialiserede landes udledninger af CO2 og andre drivhusgasser i år 2005 og år 2010 set i forhold til 1990-niveauet, - at hindre vedtagelser under overskriften fleksibilitet, der kan undergrave reduktionsmålene.
Marlene Borst Hansen (RV), 2015-05-21:
Vi er tilfredse med, at Danmark har tilsluttet sig statsløsekonventionen, og det betyder, at vi er forpligtet på at give statsborgerskab til en person, som er født statsløs i Danmark, medmindre den pågældende er fundet skyldig i en forbrydelse mod statens sikkerhed eller er idømt fængselsstraf på 5 år eller derover.
Kenneth Kristensen Berth (DF), 2017-04-20:
Jeg er faktisk personligt slet ikke i tvivl om, at hvis EU i den periode fra den britiske folkeafstemning og frem til jul – i stedet for at have begivet sig ud i den her stirrekonkurrence med briterne – havde sendt signaler om, at man var beredt til at diskutere spørgsmål som f.eks. arbejdskraftens fri bevægelighed, så havde det faktisk måske endda været muligt at fastholde briterne inden for det indre marked, hvilket ministeren jo selv i dag tilkendegav at ministeren havde ønsket.
Anders Kronborg (S), 2025-01-07:
Jeg anerkender, at der er forskellige synspunkter, men jeg synes jo også, at hr. Pelle Dragsted skal udfordres lidt, for uanset om man er rig eller gammel eller bor på Sjælland, i Jylland eller for den sags skyld på Fyn eller øerne, kan der jo f.eks. komme utætheder i kloakkerne.
Keld Albrechtsen (EL), 2000-10-05:
Det håber jeg så ministeren er tilfreds med for i aften, men jeg håber også, at vi får lejlighed til at få nogle dybtgående debatter om det emne, for det er jo det emne, der handler om Europas fremtid, og jeg synes det er ærgerligt, at vi har været nødt til i dag at skulle koncentrere os om, at regeringen altså ikke vil holde sine løfter.
Christoffer Aagaard Melson (V), 2025-05-06:
Jeg synes, at alt tyder på, at det er man rigtig god til at håndtere, og jeg synes, at den udvikling, der er sket med vores lifesciencestrategi, og det kvalitetsløft, der er sket på vores hospitaler og i vores sundhedsvæsen de senere år, taler for sig selv, i forhold til at vi har fundet en god balance.
Jacob Jensen (V), 2026-01-21:
Jeg synes, det er lidt underligt at skyde mig i skoene, at jeg ikke har læst rapporten, og hvad jeg i øvrigt har gjort, og hvad mit ministerium har gjort i en intern regeringsdrøftelse med et andet ministerium, som bidrager til nogle faglige udpegninger af nogle områder og nogle indsatser.
Jørn Jespersen (SF), 2003-01-22:
Vi kan under ingen omstændigheder støtte, at ministeren løser et meget stort naturproblem ved bare at skyde det fra sig og overlade det til en myndighed, som der ingen dokumentation er for skulle kunne løse opgaven. Jeg synes, det er pinligt, at miljøministeren på den måde bare lægger det fra sig.
Pelle Dragsted (EL), 2019-04-30:
Forslaget er måske ikke helt klart, i forhold til hvad der så skal ske, når man har fået det her tilsyn, og hvad konsekvensen skal være for de her selskaber, hvis de agerer på en måde, som ikke er til gavn for samfundet, altså hvad sanktionerne og konsekvenserne skal være.
Kristian Thulesen Dahl (DF), 1999-03-18:
I forbindelse med det, man så gør, skal jeg bare sige følgende: Med hensyn til strukturfondene ligger det i hvert fald i dag lysende klart, at det, man kan søge på baggrund af, er gamle data og ikke en forventning om, hvordan det ser ud næste år eller næste år igen.
Ole Sohn (SF), 2012-04-19:
I forhold til det sidste, altså det med bankerne, vil jeg sige, at bankerne, pengeinstitutterne, på grund af en række store tab, der har været som følge af krisen, jo er blevet noget mere påpasselige eller karrige, som man siger i Jylland – og det tror jeg også man siger i Nordjylland – med at udstede lån, og det rammer de sunde virksomheders muligheder for vækst.
Mattias Tesfaye (S), 2025-05-16:
Så jeg tror, at de unge, der vokser op nu, har langt lettere ved at se deres seksualitet afspejlet, end da jeg voksede op i 1990'erne, og det synes jeg kun er positivt, og hvis vi på nogen måder kan få identificeret nogle barrierer, der gør, at unge eller andre med en anden seksualitet end majoriteten ikke kan indgå i almene fællesskaber, så er jeg meget interesseret i at få nedbrudt de barrierer.
Pelle Dragsted (EL), 2019-03-12:
Og det bliver også spændende at følge, for vi skal huske, at hver gang vi lejer et værelse ud f.eks. gennem Airbnb, så er der jo ganske rigtigt en indtægt til den enkelte udlejer, men derudover havner 15 pct., tror jeg det er – jeg kan ikke huske det præcise tal – i et skattely, og de penge ville selvfølgelig også være rare at få beskattet.
Ellen Trane Nørby (V), 2017-12-15:
Jeg synes også, at tilkendegivelserne i dag sender et klart signal om, at der er god grund til, at vi i fællesskab ser på habilitetsreglerne, og om de er stramme nok, når vi får evalueringen, også fordi der er behov for en uvildig behandling og udredning af den enkelte patient.
Lene Espersen (KF), 2004-12-01:
Jeg tror, det var fru Anne Baastrup, der indledte med at sige, at lovforslaget ligesom var opdelt i to halvlege for nu at blive i fodboldsproget, og der var generelt en meget stor tilslutning og positiv tilkendegivelse, hvad angår lovforslagets såkaldt første halvleg, den del, der handler om forældelse, og det er jeg naturligvis glad for.
Lisbeth Bech Poulsen (SF), 2016-05-12:
Og det ville selvfølgelig have den negative sideeffekt, at vi, i hvert fald kvantitativt, ville bruge mindre tid på at diskutere natur og biodiversitet her i salen, men til gengæld ville vi, synes jeg, få flere nuancer med, fordi tingene jo netop hænger sammen.
Klaus Hækkerup (S), 2008-05-07:
Lad mig citere: Stockholms trængselsskat skulle give nær ved en milliard kroner i overskud årligt, først til den kollektive trafik og senere også til veje, men projektet er blevet en økonomisk fiasko: dyr drift, i hundredvis af konsulenter og et bureaukrati har opædt gevinsterne ved et af verdens dyreste vejafgiftsprojekter.
Christian Rabjerg Madsen (S), 2018-01-12:
Socialdemokratiet er jo meget enig i, at hvis man er på midlertidigt ophold og situationen i den pågældende persons hjemland ændrer sig på en måde, så man kan komme tilbage igen, så skal man selvfølgelig tilbage igen. Men mit spørgsmål gik jo på, om man ikke skulle benytte den tid, hvor man er her på midlertidigt ophold, til at foretage sig noget fornuftigt og få nogle kompetencer, men måske vigtigst af alt at betale for sit eget livs ophold.
Morten Messerschmidt (DF), 2021-05-05:
Anledningen til mit spørgsmål er, at som jeg har forstået regeringens udspil, agter man at reducere med 7,1 mio. t, hvoraf jo 2 mio. t kommer, ved at man udtager det, der hedder lavbundsjorder, mens 5 mio. t kommer ved teknologier, vi endnu ikke kender.
Martin Henriksen (DF), 2013-12-13:
I et svar til udvalget lyder det bl.a., at det nederlandske udenrigsministerium, der er ansvarligt for det pågældende program, som nu skal implementeres i dansk lovgivning, ikke fører statistik over antallet af virksomheder, der er optaget i programmet, og heller ikke fører statistik over, hvor mange personer der får udstedt visum under programmet.
Sophie Løhde (V), 2012-12-06:
I det næste lovforslag foreslås det, at Sundhedsstyrelsen skal gives mulighed for midlertidigt at fratage en sundhedsperson sin autorisation eller midlertidigt at indskrænke vedkommendes virksomhedsområde, hvis den pågældende sundhedsperson ikke medvirker ved tilsyn, og endelig foreslås det, at Sundhedsstyrelsen får mulighed for ved påbud at opstille sundhedsmæssige krav til den virksomhed, der udføres på et sygehus, herunder midlertidigt at give påbud om at indstille virksomheden helt eller delvis, hvis de sundhedsmæssige forhold på stedet gør, at patientsikkerheden bringes i fare.
Per Stig Møller (KF), 2004-05-19:
Når så hr. Keld Albrechtsen springer over til, at det er hele den vestlige verdens troværdighed, der pludselig står på spil, vil jeg dog trods alt lige godt have lov at sige, idet jeg stadig væk fastholder min afsky for, hvad der er sket, at troværdigheden jo også ligger i, at man, når det er gået galt, så griber ind, at et retssystem går i gang, at retsforfølgelse finder sted, og at domfældelse, hvis det er det, der skal til efter bevisets stilling, også finder sted.
Kaare Dybvad (S), 2015-10-22:
Hvis man nu får oplyst et konkret beløb – og det er på vej fra ministeriet – på, hvor meget det vil koste at fastholde de her uddannelser i de ti mindre byer, hvor de har videregående uddannelser, vil man så ikke give en garanti for, at det er det, man får med, når man kommer ind og sætter sin underskrift på finansloven?
Jens Joel (S), 2020-11-11:
Når man giver tilsagn om, at man vil støtte op om eventuelle sanktioner, som Frankrig måtte ønske på EU-niveau, så har det jo også en konsekvens; så er det jo et redskab, som EU kan tage op af kassen for at støtte et medlemsland som Frankrig, der har været under angreb.
Birthe Rønn Hornbech (V), 2008-05-20:
Fra 2006 til 2007 er frekvensen steget fra 50 pct. til 55 pct., og det er altså en større fremgang end nogen sinde før, så det tyder på, at det, jeg nævnte før om det selvforstærkende, nu virkelig kan ses på tallene.
Rasmus Nordqvist (ALT), 2019-03-19:
Hvis man skal sætte fingeren på noget, skulle det jo netop være, at vi implementerer det rene minimum, og jeg synes, at Oxfam IBIS og Mellemfolkeligt Samvirke har peget på nogle af de ting, man godt kunne have ønsket sig, om størrelsen af ejerandel, hvornår det skulle oplyses osv.
Lars Barfoed (KF), 2011-04-28:
Så det er i hvert fald en af betænkelighederne ved det, men jeg har altså åbnet op for, at det er noget, vi kan drøfte sådan mere indgående, i forbindelse med at vi til efteråret skal tilrettelægge økonomien for kriminalforsorgen i forhåbentlig en ny flerårsaftale for kriminalforsorgen, i forbindelse med at vi drøfter finansloven for 2012.
Christian H. Hansen (UFG), 2010-05-27:
Nu kan jeg jo ikke huske, hvor mange år hr. Simon Emil Ammitzbøll har været i politik, så det tal vil jeg ikke stå og sige, men hr. Simon Emil Ammitzbøll bør jo nok vide, at politik også er sådan, at hvis man ikke kan få forklaret nogen det på den ene måde, må man prøve at forklare dem det på den anden måde.
Flemming Damgaard Larsen (V), 2012-05-16:
Derfor vil jeg godt spørge her til sidst, om ministeren anerkender, at mobilitet og vækst går hånd i hånd, og at vi derfor skal øge mobiliteten i samfundet for at kunne underbygge regeringens målsætning om at skabe vækst i hele den danske økonomi, og om ministeren derfor vil stå inde for, at der ikke på nogen måde kommer disse afgifter, der kan modvirke mobiliteten og dermed væksten i Danmark.